作者：吕渭老
词牌/韵律：百宜娇・眉妩

paragraphs: 隙月垂篦，乱蛩催织，秋晚嫩凉房户。
燕拂帘旌，鼠窥窗网，寂寂飞萤来去。
金铺镇掩，谩记得、花时南浦。
约重阳、萸糁菊英，小楼遥夜歌舞。
银烛暗、佳期细数。
帘幕渐西风，午窗秋雨。
叶底翻红，水面皱碧，灯火裁缝砧杵。
登高望极，正雾锁、官槐归路。
定须相将，宝马钿车，访吹箫侣。